“กทพ.” เว้นค่าทางด่วน 3 สาย รับวันหยุด “มาฆบูชา” 26 ก.พ.นี้
การทางพิเศษแห่งประเทศไทย ประกาศยกเว้นค่าผ่านทางพิเศษ 3 สาย "เฉลิมมหานคร-ศรีรัช-อุดรรัถยา" รับวันหยุด “มาฆบูชา” 26 ก.พ.นี้
การทางพิเศษแห่งประเทศไทย ประกาศยกเว้นค่าผ่านทางพิเศษ 3 สาย "เฉลิมมหานคร-ศรีรัช-อุดรรัถยา" รับวันหยุด “มาฆบูชา” 26 ก.พ.นี้
24 ก.พ. 2564

การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษของทางพิเศษ เฉลิมมหานคร จำนวน 19 ด่าน ทางพิเศษศรีรัช จำนวน 31 ด่าน และทางพิเศษอุดรรัถยา จำนวน 10 ด่าน รวม 3 สายทาง ในวันศุกร์ที่ 26 กุมภาพันธ์ 2564 (วันมาฆบูชา) ตั้งแต่เวลา 00.01 น. ถึง 24.00 น. จำนวน 1 วัน
ทั้งนี้เนื่องจากเป็นวันหยุดราชการประจำปี ตามประกาศสำนักนายกรัฐมนตรีที่ กทพ. บมจ. ทางด่วนและรถไฟฟ้ากรุงเทพ (BEM) และบริษัท ทางด่วนกรุงเทพเหนือ จำกัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน-ปากเกร็ด(ทางพิเศษอุดรรัถยา) ฉบับแก้ไขใหม่ เพื่อเป็นการอำนวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชนรวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย